《龙兴避难》
宋代·邓肃

傍山怪石如蹲虎，绝顶去天无尺五。
却披丛棘下山腰，丹碧照空飞栋宇。
道人养道厌尘劳，避世只嫌山不高。
那知行空老曼倩，窃食不遗王母桃。
松桧参天门昼闭，碧玉撷蔬饭炊雪。
百年冷坐无车音，一旦偕来真恶客。
当知喧寂无殊观，出世何妨在世间。
能致吾人师作古，龙兴今日始开山。

作者简介：邓肃（1091～1132），字志宏，南剑沙县（今属福建）人。生于宋哲宗元祐六年，卒于宋高宗绍兴二年，年四十二岁。少警敏能文，善谈论。会李纲罢相，上疏争之，干执政怒，罢归居家，绍兴二年（1132年）五月，携母避寇福唐（今福清），五月初九病逝，年仅41岁，归葬于邓墩。肃著有《栟榈集》三十卷，《挥尘后录》传于世。《闽沙邓氏族谱》载：邓肃，字志宏，父祖谷，长子邓普，字寰宇，次子邓慈。